open-index/open-wikipedia-markdown huggingface dataset:
Andreas Granqvist

**Andreas Granqvist** (født 16. april 1985) er en svensk fotballeder og tidligere fotballspiller.

Han har tidligere spilt for klubbene Helsingborgs IF, Wigan Athletic FC, FC Groningen og Genoa CFC. Han var også en del av Sveriges tropper til EM i fotball 2012 og VM i fotball 2018.

## Klubbkarriere
Granqvist begynte sin fotballkarriere hos sin lokale klubb Påarps GIF før han i 2004 meldte overgang til Helsingborgs IF, hvor han fikk sin seriedebut i Allsvenskan samme år. I 2006 hadde han etablert seg på førstelaget og fått vervet som lagkaptein. I 2006 vant Helsingborgs IF den Svenska Cupen med 2–0 over Gefle IF, hvor Granqvist var kaptein og hvor laget bestod av blant andre storspillere som Henrik Larsson, Andreas Jakobsson og Daniel Andersson.

### Wigan
I januar 2007 ble Granqvist lånt ut til den engelske klubben Wigan Athletic FC, og etter å ha oppholdt seg i klubben ut vårsesongen signerte han for Wigan på permanent basis sommeren 2007, hvor han skrev under en toårskontrakt på en overgangssum verdt angivelig £750 000 pund. Granqvist spilte deretter tolv kamper i første halvdel av 2007/2008-sesongen, men klarte ikke å etablere seg på førstelaget og ble følgelig lånt tilbake til moderklubben Helsingborgs IF  fra mars til juni 2008.

### Groningen
Etter å ha returnert til England fra sitt låneopphold ble han solgt fra Wigan til den nederlandske klubben FC Groningen, hvor han skrev under på en fireårskontrakt på en overgangssum verdt £600 000 pund. Hos Groningen fikk han spilletid og etablerte seg på førstelaget, og i 2009/2010-sesongen ble han kåret til årets spiller i Groningen av klubbens tilhengere. I 2010/2011-sesongen ble han også utnevnt til lagkaptein, og ledet klubben bestående av flere svenske spillere som Fredrik Stenman, Marcus Berg og Petter Andersson.

### Genoa
Den 15. juni 2011 ble Granqvist solgt til den italienske klubben Genoa CFC på en overgangssum verdt to millioner euro og at han hadde skrevet under på en fireårskontrakt for klubben. I hans første sesong for Genoa spilte han 28 seriekamper og scoret ett mål.

### Krasnodar
Den 16. august 2013 meldte Granqvist overgang fra Genoa til den russiske klubben FK Krasnodar på en overgangssum verdt 46 millioner svenske kroner, noe som gjorde han til den nest dyreste svenske forsvarsspilleren noensinne etter Patrik Anderssons overgang i 2001.

19. mai 2016 skrev han under en ny kontrakt med Krasnodar til 30. juni 2018.

## Landslagskarriere
Granqvist fikk sin landslagsdebut for  i en vennskapskamp mot  den 23. januar 2006 (0–0). Hans første scoring for Sverige kom i kampen mot  den 7. september 2010 (6–0), da han kom inn som innbytter for en utvist Olof Mellberg. Han ble tatt ut i den svenske troppen til EM i fotball 2008, hvor han var ubrukt reserve og ikke fikk spille noen av Sveriges gruppespillkamper. Granqvist ble på nytt tatt ut til EM i fotball 2012 av landslagstrener Erik Hamrén.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Gan av Balhae

**Gan of Balhae** eller **Dae Myeong-chung** (født ?, død 818) var 9. konge i det koreanske kongedømmet Balhae. Han var sønn av den sjette kongen kong Gang og yngere bror av kong Hui og kong Jeong. Han valgte æranavnet *Taesi* (太始, «majestetisk begynnelse»).

## Referanser
Cho Myung-chul

**Cho Myung-chul** (født 1959) er en sørkoreansk økonom og konservativ politiker.

Han ble født inn i en privilegert og partitro familie i Nord-Korea, der faren var konstruksjons- og transportminister, mens moren var professor ved Folkets økonomiske høyskole. Cho Myung-chul tok doktorgrad i økonomi ved Kim Il-sung-universitetet i Pyongyang, der han senere ble professor. I 1994 var han gjesteprofessor ved Nankaiuniversitetet i Kina, og benyttet anledningen til å flykte til Sør-Korea.

I Sør-Korea jobbet han for ulike forskningsinstitutter, og kom fra Koreas institutt for internasjonal økonomisk politikk, der han ledet Senter for økonomisk utviklingssamarbeid, da han i juni 2011 ble satt til å lede den statseide tankesmien Utdannelsessenteret for gjenforening. Dette er den høyeste posisjonen en nordkoreansk avhopper noengang har oppnådd i den sørkoreanske staten. Utnevnelsen medførte drapstrusler fra det nordkoreanske regimet, formidlet gjennom propaganda. I april 2012 ble Cho innvalgt på utjevningsmandat i Sør-Koreas nasjonalforsamling, som første nordkoreanske flyktning, og representerer det konservative Saenuri-partiet.

## Referanser


## Eksterne lenker
*
Wang Xufeng

**Wang Xufeng** (kinesisk: 王旭烽, født i februar 1955 i Pinghu i provinsen Zhejiang i Folkerepublikken Kina) er en kinesisk forfatter og ekspert på te. Hun har mottatt en av Kinas gjeveste litteraturpriser, Mao Dun-prisen.

Wang studerte historie ved Hangzhouuniversitetet (nå Zhejianguniversitetet) fra 1978 til 1982. Etterpå underviste hun ved en middelskole i Hangzhou og arbeidet ved en radiofabrikk  i samme by. Hun ble senere tilknyttet Zhejiang temuseum, som forsker. 

Wangs mest kjente verk er *Temenneske-trilogien*.

* 《茶人三部曲》 (*Temenneske-trilogien*) 
** 《南方有嘉木》 
** 《不夜之候》 
** 《筑草为城》

Wang har også forfattet mange studier om te og tekultur, som for eksempel 《茶文化通论》 (*Essayer om tekultur*)

## Eksterne lenker
* Biografi 
* Wang Xufengs blogg }
* Wang Xufengs blog hos Zhejiang BlogNet
Markør

**Markør** (engelsk: *cursor*) er en indikator i brukergrensesnittet i de fleste datasystemet for å vise den aktuelle posisjonen på dataskjermen som forventer interaksjon, det være seg en musemarkør (peker) eller en markør i en tekstbehandler. I sistnevnte er markøren et blinkende tegn, gjerne en strek som står på tekstlinjen og venter på ytterligere tekst som tastes inn via tastaturet. En markør for en datamus kalles gjerne en peker, i og med at den ligner en pil. Det engelske begrepet er *cursor* som er avledet fra latin, og har den opprinnelige betydningen «løper».

## Referanser


## Eksterne lenker
* 
* Creating and controlling browser cursors
20. etappe av Giro d’Italia 2012

**20. etappe** av Giro d'Italia 2012 var den siste fellesstartetappen og kongeetappen i årets Giro. Den strakte seg over 219 km som inkluderte to førstekategoriserte stigninger. 

Etappen ble vunnet av Thomas De Gendt, som passerte mållinjen alene. Han ble ikke sett på som noen stor favoritt og stakk i fra favorittgruppen og vant etappen. Han gikk dermed inn på en 4.-plass i sammendraget. Sammenlagtleder Joaquim Rodríguez, angrep før mål og vant 14 sek på Ryder Hesjedal. Han hadde dermed et forsprang på 31 sek før tempoen, den siste etappen. I kampen om den røde poengtrøya, tok Joaquim Rodríguez over ledelsen med 1 poeng ned til Mark Cavendish. Matteo Rabottini sikret seg seieren i klatrekonkurransen etter at han satt med i det opprinnelige bruddet og fikk med seg viktige poeng i de første kategoriserte stigningene. I kampen om den hvite trøya skjedde ingen endring i stillingen. I lagkonkurransen tok Lampre-ISD over ledelsen og leder med 8 min og 53 sek ned til Movistar Team før den avgjørende tempoetappen. 

## Manglende ryttere
* **67**  Iván Velasco (EUS)DSQ
* **75**  Andrea Guardini (FAR)DSQ
* **88**  Dominique Rollin (FDJ) DSQ
* **96**  Robert Hunter (GRM) Brøt
* **102**  Jack Bobridge (OCG)Brøt 
* **193**  Timon Seubert (APP) Brøt

## Referanser


## Eksterne lenker
*  Resultater på gazzetta.it
*  Resultater på gazzetta.it
*  Manglende ryttere
Skvuppfestivalen

**Skvuppfestivalen** er en norsk festival som arrangeres hvert år i begynnelsen av august i Kristiansand. Festivalen presenterer flere band som sjelden får muligheten til å spille andre steder, sammen med andre band som nettopp gjør dette. Band på Skvuppfestivalen er ofte av en mer humoristisk karakter.

## Beliggenhet
Skvuppfestivalen ble i 2010 og 2011 holdt i en bakgård i Posebyen i Kristiansand. Arrangmentet ble i 2012 flyttet til et større område på Odderøya, der den ble avholdt den 3. og 4. august i 2012, og 2. og 3. august i 2013.

## Medieomtale
NRK viste et klipp fra Skvuppfestivalen 2011 i sin dokumentar om Sunniva Vetland i programserien Underveis, og den ble igjen omtalt i en artikkel i Fædrelandsvennen i 2014 Den svenske avisen Ystads Allehanda omtalte i 2011 Jeanskyrkans församlings opptreden på Skvuppfestivalen. Sørnett intervjuet Ratatosker før deres opptreden i 2012.

## Artister
* Opplysningsrock (2013, 2012, 2011, 2010)
* Ræga Råkkers (2012, 2011, 2010)
* Turboegner (2013, 2012, 2011, 2010)
* Teit i Tights(2013, 2012, 2011)
* Eli van der Eynden (2013, 2012, 2011)
* Slurv (2013, 2012)
* The Getaways (2013, 2011)
* Fordøyelsessystemet (2013)
* Harald med Støttekontakt (2013)
* Bare Flaks (2013)
* The Tumbleweeders (2013)
* Tony (2013)
* No Can Dudes (2013)
* Ekstremt Billig Øl (2013)
* Johnny Kahlua (2013)
* I Sing My Body Electric (2013)
* Uenig! (2013)
* Vågsbygd Vals og Viser (2013)
* Sixties Invasion (2013)
* Ocean of Lotion (2012)
* OOeee (2012)
* Lovlydia & the Cast of Ludo (2012)
* Keyboardkameratene (2012)
* Ratatosker (2012)
* Tema Kazakstan (2012)
* Bestefar & Kaptein Øyen (2012)
* Daniel Funk (2011)
* Forhekset Prinsesse (2011)
* Nedtur (2011)
* Timbuktveit feat. Vanilla Lars (2011)
* Jeanskyrkans församling (2011)
* Seattle Holland (2011)
* Tony Higginson (2011)
* Transit (2011, 2010)
* Guttekoret Bondebrølet (2010)
* Atle Håland(2010)
* Dagens blokkfløyte (2010)
* Ørjan Moen (2010)
* A piece of the puzzle (2010)
* Forlatt (2010)
* Pent Brukt Brud (2010)

## Referanser


## Eksterne lenker
# Offisiell nettside
Luis Felipe Méliz

**Luis Felipe Méliz Linares** (født 11. august 1979 i Santa Clara i Villa Clara) er en cubanskfødt lengdehopper, som nå representerer Spania. Han ble spansk statsborger 28. desember 2007.

## Karriere for Cuba
Meliz deltok ved Junior-VM i friidrett 1998 i Annecy i Frankrike, der han hoppet 7,67 i kvalifiseringen og 7,91 i finalen. Dermed fikk han bronse i lengde, bak Petar Datchev og Abdel Rahmane al-Nubi. Året etter fikk han sølv ved Universiaden 1999 i Palma de Mallorca i Spania, bak ukrainske Oleksej Lukasjevitsj. I juli fikk han også bronse ved Panamerikanske leker 1999, med 8,06 meter. Landsmannen Iván Pedroso vant gullet ved disse lekene, med 8,52 meter. 

Han deltok ved sommer-OL 2000, der han hoppet nest lengst av alle i kvalifiseringen, med 8,21 meter. I finalen hoppet han ikke like langt, men endte på 7.-plass med 8,08 i tredje runde. Iván Pedroso ble olympisk mester, med 8,55 i finalen. 

I 2001 deltok han både ved VM i friidrett innendørs og VM i friidrett. Ved innendørs-VM i Lisboa kom han på 9.-plass, mens ved VM utendørs ble han slått ut i kvalifiseringen, med 7,69 meter. 

Ved VM i friidrett innendørs 2003 i mars hadde han kun ett gyldig hopp i finalen, og fikk fjerdeplass med 8,01 meter. I august deltok han ved Panamerikanske leker 2003 i Santo Domingo i Den dominikanske republikk, og 8,20 meter holdt til sølv, igjen bak Iván Pedroso. I slutten av august deltok han også ved VM i friidrett 2003 i Paris, der han hoppet 7,97 i kvalifiseringen, men bare 7,73 i finalen, og endte på 11.-plass. 

Han siste store mesterskap for Cuba var VM i friidrett innendørs 2004. Her ble han slått ut i kvalifiseringen, med 7,71 meter som eneste gyldige hopp.

## Karriere for Spania
Ved sommer-OL 2008 i Beijing nådde han finalen, med 7,95 i kvalifiseringen. I finalen hoppet han 8,07 meter, som holdt til 7.-plass. 

Han deltok ved VM 2009 i Berlin, der han ble slått ut i kvalifiseringen, og EM i friidrett 2010 i Barcelona, der han endte på 11.-plass med 7,90 meter i finalen. I 2011 fikk han sjetteplass ved EM innendørs i Paris, og ved VM 2011 i Sør-Korea ble han slått ut i kvalifiseringen, og nådde ikke finalen. 

Méliz hadde nest lengste hopp ved kvalifiseringen, med 8,10 meter, men igjen hoppet han kortere i finalen. Han hadde kun ett gyldig hopp i finalen, på 7,50 meter, som holdt til en 8.-plass. 

## Referanser


## Eksterne lenker
* 
*  Profil hos European Athletics
*  Profil hos All Athletics
Seon av Balhae

**Seon of Balhae** eller **Dae In-su** (død 830) var 10. konge i det koreanske kongedømmet Balhae. Han gjenreiste den nasjonal storhet, og huskes i dag for å ha vært Balhaes siste store monark, før kongedømmet gikk i oppløsning.

Dae Insu var fjerde generasjon etter Dae Jo-yeongs yngere bror Dae Ya-bal. Han gjenreiste den kongelige autoriteten og styrket hæren vesentlig. Kong Seon fokuserte på ekspansjon, og ledet militære kampanjer som absorberte mange av de nordlige Malgalstammene, inkludert Heishui Mohe. Sørvestre Lille-Goguryeo i Liaodong ble erobret og kongen beordret også ekspansjon mot sør inn i kongedømmet Silla.

I sine 12 år sendte kong Seon diplomater til Japan fem ganger, der målet ikke bare var det diplomatiske, men også det handelsmessige. Balhaediplomatene var anerkjent i Japan, selv om en der gjerne så at det kom noen færre ettersom de kostet en del å underholde de utenlandske gjestene. Den balhae-japanske handelsruta over Japanhavet ble en av Japans viktigste handelsruter.

Kong Seon døde i 830 og hans barnebarn Dae Ijin ble ny Balhaekonge.

## Eksterne lenker
*  The 5 capitals and the 16 prefectures of Balhae under King Seon reign in 820
Tur & retur

***Tur & retur*** er en svensk barnefilm fra 2003 regtissert av Ella Lemhagen.

## Handling
Det er fredag ettermiddag og barn som har skilte foreldre pakker sine vesker. To av dem er Martin (11 år), som skal reise til sin pappa Torkel ved norske grensen, og Julia (11 år) som skal reise til sin mamma Kicki i Malmö, men de vil ikke. Men ved flyplassen ser de at de er veldig like hverandre og de bytter destinasjon. Reisen vil forandre livene deres for alltid.

## Medvirkende
*Amanda Davin - *Julia*/*Martin*
*Helena af Sandeberg - *Kicki*
*Jørgen Langhelle - *Torkel*
*Torkel Petersson - *Peter, Kickis sambo*
*Julia Ragnarsson - *My*
*Inga Landgré - *Greta*
*Leonard Goldberg - *Joakim*
*Maria Langhammer - *Marianne*
*Henny Moan - *Martins farmor*
*Bjørn Floberg - *Onkel Sverker*
*Mattias Silvell - *Anders*
*Ville Bergman - *Jonatan*
*Sarah Lindh - *Tante Bodil*
*Robert Wells
*Mia Poppe - *Linda*
*Alexandra Zetterberg - *Rose*
*Åsa Johanisson - *Flyvertinne*

## Referanser


## Eksterne lenker
*
Flystyrten ved Torungene i 1945

**Flystyrten ved Torungene i 1945** var flystyrten av Royal Air Force-flyet Handley Page Halifax Mk.III NA 103 tilhørende 298 Squadron, nedskutt av tyske nattjagere under andre verdenskrig, 25. februar 1945, og styrtet i havet ved Torungene i Arendal.

## Oppdraget
Flyet, som var et bombefly med fire Hercules-motorer, tok av fra RAFs flyplass Tarrant Rushton øst for Blandford Forum i sørlige England ettermiddagen 25. februar klokken 17:27. Flyet var lastet med utstyr til Milorggruppe 14231 på Hadeland, og hadde et mannskap på fem canadiere og en brite. Målet var en droppsone ved Malsjøen. Da det kom over Telemark ble de møtt av  dårlig vær, og måtte tilslutt snu da de var avhengig av klarvær for å kunne droppe lasten på korrekt sted. Det alternative droppstedet var heller ikke mulig å finne.

## Nedskytning og styrt
Under returen var Arendal det siste stedet hvor kursen skulle korrigeres før de skulle fly over Nordsjøen og tilbake til England. Flyet hadde fått fjernet mye av bevæpningen grunnet at man ønsket å ha med mest mulig last. Dette gjorde at det var et lett bytte for de tyske nattjagerne (Junkers Ju 88 og Messerschmitt Bf 110) som var stasjonert ved Kjevik flystasjon i Kristiansand. Over Arendal var det stjerneklart, og de ble observert og skutt ned av en tysk nattjager. Flyet styrtet klokken 23:44 i havet ved Torungene, rett utenfor Arendal. Flyet er aldri blitt funnet, heller ikke mannskapet, som alle regnes som omkommet.

## Minnesmerke

Et minnesmerke ble reist 14. august 1988 på Lille Torungen av Hisøy historielag og Norges Reserveoffisers Forbund, murt opp av sten som en varde. På varden er det festet en messingplate med inskripsjonen (under et bilde av et Halifax MK III): 

## Mannskapet
* Pilot - Robert Stanley Edick, 23 år 
* Telegrafist - Officer Eric Alexander Innes  , 21 år
* Navigatør - Chester Allen Holmlund, 22 år
* Dropper - Alexander Kotyk, 20 år
* Skytter - Hector Lochhead, 21 år
* Flymaskinist - William George Godfrey, 23 år

## Litteratur
*Stein Vyrje: *Luftkrigens minnesmerker, en dramatisk beretning om luftkrigens virkelighet 1940-45, sør i Norge* Aschehoug  1991, ISBN 8203165427
Amanda Davin

**Amanda Klara Alexandra Davin** (født 12. april 1992) er en svensk skuespiller.

## Filmografi (utvalg)
* 2003 - *[[Tur & retur]]*
* 2007 - *[[Allt om min buske]]*
* 2007 - *[[Wallander &ndash; Pyramiden]]*
* 2008 - *[[Patrik 1,5]]*
* 2008 - *[[Allt flyter]]*
* 2012 - *[[Som en Zorro]]*

## Referanser


## Eksterne lenker
*
Eva Remaeus

**Eva Remaeus** (født 13. februar 1950 i  Lund, død 29. januar 1993 i Drottningholm) var en svensk skuespiller, kjent fra TV-serien *[[Fem myror är fler än fyra elefanter]]* fra 1970-tallet. Hun medvirket også i blant annet i *[[Sven Klangs kvintett]]* (1976) og *[[Mannen på taket]]* (1976).

I 1977 medvirket hun i *[[Tältprojektet]]*.

## Referanser


## Eksterne lenker
*
Dae Ijin

**Dae Ijin** (født ?, død 857) var 11. konge i det koreanske kongedømmet Balhae som eksisterte fra 698 til 926 i området som i dag tilhører Mandsjuria og Nord-Korea. Han regjerte fra 830 til sin død i 857 og *æra-navnet* på hans regime var *Hamhwa* (咸和, 함화).

Han ble konge etter sin bestefar Gan av Balhae og ble selv etterfulgt av sin yngre bror Dae Geonhwang.

## Referanser
Dae Geonhwang

**Dae Geonhwang** (født ?, død 871) var 12. konge i det koreanske kongedømmet Balhae. Han var yngre bror av hans forgjenger som konge, Dae Ijin.

Lite er kjent om denne kongen, ettersom kilder fra Balhaes tid ikke har overlevd. Det eneste en vet er at kongen sendte noen få diplomater på besøk til Japan og Tang-Kina.

## Referanser
Rasmus Elm

**Rasmus Cristoffer Elm** (født 17. mars 1988) er en svensk fotballtrener og tidligere fotballspiller som er assistenttrener for Kalmar FF. 

Han har tidligere spilt for russiske CSKA Moskva og den nederlandske klubben AZ Alkmaar. Han var også en del av Sveriges tropp under EM i fotball 2012. Hans to brødre David Elm og Viktor Elm er også profesjonelle fotballspillere.

## Klubbkarriere
Elm begynte sin fotballkarriere hos Johansfors IF og Emmaboda IS før han i januar 2005 signerte for Kalmar FF. I en periode over fire og et halvt år spile han over 96 kamper og scoret 18 mål i Allsvenskan. Med Kalmar FF vant han også Svenska Cupen i 2007 og Allsvenskan i 2008.

### AZ Alkmaar
Den 27. august 2009 signerte Elm under på en fireårskontrakt med den nederlandske klubben AZ Alkmaar, hvor også landslagskollega Pontus Wernbloom spilte.  Han debuterte for klubben den 12. september samme år i et 2–1-tap mot ADO Den Haag. Etter å ha vært skadeplaget gjennom sin første sesong i AZ etablerte han seg deretter fast på førstelaget, og bidro til både mål og målgivende med sitt overblikk og sine frispark. 

## Landslagskarriere
Elm fikk sin landslagsdebut for  i en vennskapskamp mot  den 24. januar 2009. Hans første scoring for Sverige kom i vennskapskampen mot  den 11. februar 2009 (2–0). Elm ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

## Meritter
;Kalmar FF
* Allsvenskan (1): 2008
* Svenska Cupen (1): 2007

## Referanser


## Eksterne lenker
* 
*  Footballdatabase.eu – Player, Rasmus Elm – Spillerprofil
*  National-football-teams.com – Elm, Rasmus – Spillerprofil
Dae Hyeonseok

**Dae Hyeonseok** (født ?, død 895) var den 13. konge i det koreanske kongedømmet Balhae. Han regjerte fra 871 til 894. Han var sønnesønn til den forrige kongen, Dae Geonhwang. Under hans regime ble det sendt tributter til det kinesiske Tang-dynastiet tre ganger. Hans sønn Dae Wihae overtok som konge etter ham.

## Referanser
Ariola Records

**Ariola Records** (også kjent som **Ariola**, **Ariola-Eurodisc** og **BMG Ariola**) er et tysk plateselskap grunnlagt i 1958 av medieselskapet Bertelsmann. I 1979 ble Hansa Records og Arista en del av Ariola. I 1983 ble også RCA en del av Ariola. I 1987 valgte Bertelsmann å samle selskapene under det nye navnet Bertelsmann Music Group BMG. I 2004 ble BMG en del av Sony under navnet Sony-BMG. 1. oktober 2008 overtok Sony alle aksjene. Ariola er i dag en del av Sony Music Entertainment. Ariola hadde flere avdelinger i land som Storbritannia, Spania og USA. I dag  er det kun den tyske avdelingen som er i drift.

## Artister

* Ann-Margret
* Joan Jett
* Tina Turner
* Wenche Myhre

## Eksterne lenker
*
Dae Wihae

**Dae Wihae** (født ?, død 906) var 14. konge i det koreanske kongedømmet Balhae og hersket fra 894 til 906. Balhae omfattet våre dagers Nord-Korea og deler av det nordøstlige Kina

Lite er kjent om Dae Wihae og enkelte lister over Balhaemonarker tar han ikke med, selv om hans navn er inkludert i den kinesiske krøniken *[[Tang Huiyao]]* (唐會要). Hans tempel-navn og hans æra-navn er ukjent.

Dae Wihaes eksistens ble kjent først i 1940 etter at Jin Yufu og andre kinesiske historikere bekreftet hans navn for første gang.

Selv om det er få kilder tror man at Dae Wihae drev et aktivt diplomati og sendte delegasjoner til både Japan og til Tang-dynastiet i Kina, henholdsvis i 894 og i 905. Han hadde en sønn ved navn Dae Bong-ye.

## Referanser
LHI Records

**LHI Records** var et amerikansk plateselskap grunnlagt av Lee Hazlewood i 1967. LHI stod for 'Lee Hazlewood Industries'. Plateselskapet ble lagt ned i 1971.

## Artister

* Ann-Margret
* Honey Ltd.
* Lee Hazlewood
* The International Submarine Band
Dae Inseon

**Dae Inseon** (født ?, død 926) var 15. og siste konge i det koreanske kongedømmet Balhae.

I denne perioden var det uro flere steder. Silla opplevde flere opprør, mange som en følge av Sillas beslutning om å med tvang samle inn skatter fra bondestanden i 889. På denne tiden ble det meste av den politiske makten i landet holdt av lokalt adelskap, som ikke hadde særlig lojalitet overfor sentralmakten. Dermed var det enkelt for opprørere ledet av misfornøyde militære ledere å få lokal støtte. De nye kongedømmene Hubaekje og Taebong ble begge etablert av Silla-opprørere i 892 og 901.

Tang-Kina så en rekke kriser skapt av An Lushan og flere bønder. Zhu Wen tok den fremste posisjonen ved å etablere det yngre Liang-dynastiet i 907.

Dae Inseon etablerte en defensiv posisjon for å motstå de nye statsdannelse rundt Balhae. Han forsøkte å skape en ny allianse ved å kontakte kongedømmet Goryeo. Dette resulterte ikke i noe fordi adelsskapet fortsatte å krangle seg imellom, i påvente av en mulig kongetrone å besette.

Den virkelig framvoksende makt i Mandsjuria var imidlertid khitanerne. De etablerte det kinesiske Liao-dynastiet, som invaderte Balhae i 925. Holhanfestningen som lå i Sanggyeong, en av de viktigste byene ble erobret etter ti dager, 14. januar 926. Kongedømmet Balhae hadde nådd veis ende.

## Etterspill
Balhae ble erobret av khitanerne som etablerte marionettkongedømmet Dongdan. I 927 begynte khitanerne å jage og henrette medlemmer av Balhaes kongefamilie for å fjerne alle mulige tronfølgere. Men flere medlemmer av kongefamilien overlevde, blant de kronprins Dae Gwang-hyeon. Dae sørget for at flyktninger fra kongedømmet, i hovedsak med avstamning fra Goguryeo, ble sendt sørover til kongedømmet Goryeo der de ble tatt godt imot av kong Taejo. Dae-klanen slo seg sammen med opprørere vest for Yaluelva og etablerte Hubalhae i Holanfestningen i 927.

I 935 tok general Yeol Manhwa kontrollen over det nye kongedømmet i et kupp, etter at Dae-familiens overhode og konge døde, og etablerte kongedømmet Jeong-anguk. Kongedømmet skal ha gjort et forsøk på å alliere seg med nabostammer for å kaste khitanerne, men lyktes ikke. Yeol-klanen ble erstattet av Oh-klanen i 976 og styrt av Oh Hyeon-myeong til også dette kongedømmet ble erobret av khitanerne i 986.

## Referanser
Ren Zhu

**Ren Zhu** (kinesisk: 任柱, født ukjent år i Mengcheng i provinsen Anhui i Kina, død 19. november 1867 i Lianyungang i provinsen Jiangsu) var en kinesisk opprørsleder, kjent som  *kongen av Lu* (魯王). Han førte Nian-opprørerne til mange militære seirer mot Qing-dynastiets styrker. 

Li Hongzhang roste Ren Zhus dyktighet som kommandør for store kavalleristyrker. I mai 1865 i Shandong skjøt han Qing-generalen Sengge Rinchen under slaget ved Goulawjai. Dette sendte sjokkbølger gjennom Qing-ledelsen, og førte til at feltmarskalk Zeng Guofan ble ny øverstkommanderende for Huai-hæren. 

I juni 1865 kommanderte han sammen Lai Wenguang kavalleristyrker på 90.000 ryttere. De omringet og angrep Beijing, og det var på nære nippet at angrepet lyktes.

Ren Zhu ble drept i kamp i Lianyungang mot Qing-generalen Liu Mingchuan.
Eikåstunnelen

**Eikåstunnelen** er en to-løps tunnel med to felt i hver retning gjennom Eikåsen. Tunnelen er en del av en firefeltsveg fra Vågsbotn ved Åsane i Bergen til et kryss ved Haukås næringspark.

Traseen ble åpnet 16. oktober 2014. Da den ble åpnet ble E39 forkortet. Fram til da hadde veien gått i en sløyfe nordover forbi et boligfelt ved Vikaleitet. Den nye traseen starter ved rundkjøringen ved Vågsbotn, hvor  og  møtes, og er cirka 1750 meter.

## Trafikkutvikling
Årsdøgntrafikken i tunnelen siden åpning i 2014.

## Referanser


## Eksterne lenker
* Eikåstunnelen i openstreetmap
Soga om svarvdølane

**Soga om svarvdølane** (*Svarfdæla saga*) er en islendingesaga fra 1200-tallet, som i dag kjennes i en omskrevet versjon fra 1400-tallet. Historien foregår i Svarfaðardal nær Eyjafjörður nord på Island på 900-tallet og handler om tre generasjoner av slekten i Svarfaðardalen. 

Sagaen begynner med landnåmsmannen Torstein, som er sønn av en av Harald Hårfagres menn, og får den svenske sagnkongen Herröd som svigerfar. Torstein flytter til Island sammen med sin yngste sønn Karl den røde. Det meste av sagaen handler om Karl og om hans uvennskap med naboen Ljotolf gode. Den siste delen av sagaen skildrer tredje generasjon; Karls sønn Karl den tause, og om at han forbedrer forholdet til Ljotolf og Ljotolfs sønn Valla-Ljot, som får sin historie fortalt i Valla-Ljóts saga - som regnes som en oppfølger. 

En annen hovedperson i historien er vikingen Klauve, som gifter seg med Yngvild fagerkinn. Klauve vender tilbake som spøkelse etter sin død; da bærer han sitt avhugne hode i hendene. Yngvild har ansvar for både Klauves og Karl den eldres død, og Karl den yngre hevner faren ved å drepe Yngvilds tre sønner og deretter selge henne utenlands som slavinne.

Teksten og fortellingen har gjennomgått svært mange faser og stilskifter. Den første versjonen av sagaen ble skrevet på midten av 1200-tallet, «med støtte i mundlig bygdetradition, litterære forbilleder og folkelige sagnmotiver». Denne versjonen av sagaen er tapt i vår tid, men deler av stoffet er bevart i Landnámabók og i Þorleifs þáttr jarlsskálds. Da Sturla Tordsson skrev sin versjon av Landnámabók ca 1270-80, ser det ut som om han har kjent og brukt Svarfdæla saga i sin eldste versjon. På 1400-tallet ser det ut til at sagaen har blitt utvidet og omarbeidet, «efter den nye tids smag, for barokke overdrivelser» eller «in its late extant form, the saga is marked by an element of stylistic extravagance». Sagaforskeren Jónas Kristjánsson mener at det er påfallende stilforskjeller mellom det nye tilføyede stoffet i første del («udførlige beskrivelser av deres bedrifter på vikingetogter i sagnhistoriske omgivelser; indflydelse spores hovedsagelig fra foraldersagaer som Orvar Odds saga») og «en særdeles klodset og ubehjelpelig» hoveddel av lokalt tradisjonsstoff, som også i seg selv er svakt sammenredigert. 

Sagaen er ikke tidligere oversatt til norsk, og ble første gang oversatt til nynorsk av Lars S. Vikør i fembindsverket *Islendingesagaene*, 2014.
## Referanser


## Eksterne lenker
* heimskringla.no, dansk fulltekst
Neocoenyra masaica

***Neocoenyra masaica*** er en sommerfugl i flikvingefamilien. Den lever i det sørlige Kenya og nordlige Tanzania.  Habitatet består av åpent terreng med tornebusker omkring  moh.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Ypthimina 
***************** Slekten *[[Neocoenyra]]* Butler, 1886
****************** ***Neocoenyra masaica*** (Carcasson, 1958)

## Referanser


## Eksterne lenker
*
Streiken blant kommune- og statsansatte 2012

**Streiken blant kommune- og statsansatte 2012** var en arbeidskonflikt som begynte torsdag 24. mai da arbeidstakerorganisasjonene LO, YS og Unio tok ut over 25&nbsp;000 ansatte i stat og kommune i streik. Akademikerne fortsatte forhandlingene i statssektoren, mens forbundet «teknisk sett» var i streik i kommunesektoren uten at noen av medlemmene ble tatt ut i streik. Streiken for de kommuneansatte ble avsluttet etter at partene kom til enighet 5. juni. Streiken blant Unios medlemmer i staten ble avsluttet 7. juni og oppgjøret gikk til frivillig lønnsnemnd.

## Referanser
Slaget ved Jwa-won

**Slaget ved Jwawon** (hangul: 좌원 전투, hanja: 坐原戰鬪) var et slag ved Goguryeos hovedstad i år 172, der Goguryeohæren vant en avgjørende seier under kommando av Myeongnim Dap-bu, i det 26. året under kong Sindae, Goguryeos 8. monark.

## Statskuppet i 165
I 165 var en i Goguryeo glade over nyheten om kong Chadaes død, kongen var kjent som en riktig tyrann. Mannen som drepte kongen var Myeongnim Dap-bu, en *Joui Seonin* (조의 선인) i provinsen Yeonna. Myeongnim Dap-Bu inviterte den døde monarkens yngste og eneste overlevende bror, prins Go Baek-gu, til kongedømmets hovedstad for å bli tronfølger. 

Prinsen ble Goguryeos åttende konge, kong Sindae. Dette kuppet var den første militære revolt i landets historie. Myeongnim Dap-Bu ble gitt posisjonen *Guksang* (국상, 國相, statsminister), og ble den første statsminister i Goguryeo. Det er ikke rapportert noe sted at Myeongnim Dap-Bu misbrukte sin stilling, men snarere styrket landets posisjon økonomisk, politisk og militært. I denne tid med fred og gjenoppbygging samlet Han-dynastiet sammen en stor hær og forberedte seg på å invadere Goguryeo i 172.

## Slaget ved Jwawon

Guvernør i Xuantu, Geng Lin ledet en hær på nærmere 100&nbsp;000 soldater. For å forberede seg på invasjonen, fylte Myeongnim Dap-Bu de lokale grøftene og passet på at landet rundt ikke hadde mat nok til en stor hær. I tillegg bygde han en vollgrav og flere forsvarslinjer utenfor hovedstaden, Guknaefestningen ved Jwawon. Goguryeosoldatene trakk seg tilbake til festningen og forberedte seg på å beskytte den da fiendesoldatene kom. Etter mange dagers beleiring var Han-hæren utslitt og begynte på retretten. Myeongnim Dap-bu benyttet fordelen han hadde, la seg i bakhold og angrep Han-hæren. Ifølge *[[Samguk Sagi]]* var det ingen overlevende tilbake etter slaget. Ingen historiske kinesiske kilder forteller noe om overlevende eller resultatet av slaget.

## Se også
* Goguryeo
* Han-dynastiet
* Myeongnim Dap-bu

## Kilder
* Samguk Sagi
*　《三国史记》："八年　冬十一月　汉以大兵向我　王问群臣　战守孰便　众议曰　汉兵恃众轻我　若不出战　彼以我为怯　数来　且我国山险而路隘　此所谓　一夫当关　万夫莫当者　也　汉兵虽众　无如我何　请出师御之　答夫曰　不然　汉国大民众　今以强兵远斗　其锋不可当也　而又兵众者宜战　兵少者宜守　兵家之常也　今汉人千里转粮　不能持久　若我深沟高垒　淸野以待之　彼必不过旬月　饥困而归　我以劲卒薄之　可以得志　王然之　婴城固守　汉人攻之不克　士卒饥饿引还　答夫帅数千骑追之　战于坐原　汉军大败　匹马不反　王大悦　赐答夫坐原及质山　为食邑"

玄菟郡:武帝置。雒阳东北四千里。六城，户一千五百九十四，口四万三千一百六十三。
Myeongnim Dap-bu

**Myeongnim Dap-bu** (hangul: 명림답부, hanja: 明臨答夫, født 67, død 179) var den første statsminister i Goguryeo, og er kjent for å ha drept den tyranniske kong Chadae og for seieren i mot Han-dynastiet i slaget ved Jwa-won.

Myeongnim Dap-bu var en *Joui Seonin* (조의 선인) i provinsen Yeonna i Goguryeo. Han ble forfremmet under kong Taejo og befant seg i hoffet da Taejo døde. Etter at Chadae fikk kongemakta i 146 møtte Myeongnim Dap-bu mange utfordringer og led selv som en følge av tyrannens regime. 

Så til slutt i 165 etter 20 år på trona ledet Myeongnim Dap-bu en militær styrke og drepte kongen ved hjelp av noen adelige og medlemmer av hoffet. Myeongnim Dap-bu var 99 år da han tok kontroll over Goguryeo. 

Han inviterte prins Go Baek-go, kong Taejos yngere bror til å bli neste konge. Go Baek-go ble kronet til ny konge samme år, og Myeongnim Dap-bu ble utnevnt til statsminister (*guksang*, 국상, 國相), den første som fikk denne tittelen. Myeongnim Dap-bu tjente lojalt sin nye konge, der seieren i slaget ved Jwa-won var den fremste prestasjonen.

Myeongnim Dap-bu døde i 179, 113 år gammel (112 etter vestlig regnemåte), etter å la ledet Goguryeohæren til en avgjørende seier mot Hanhæren. I 60 år var Myeongnim Dap-bu aktiv i statsstyringen i landet. Bortsett fra å ha drept en tyrann, bidro han til å styrke kongemakta, møtte og seiret over invasjonsstyrker og ledet en suksessfull revolusjon mot et korrupt regime.

Historikere har forskjellig syn på Myeongnim Dap-bu. Goguryeos første statsminister hadde enorm politisk innflytelse og makt, nær diktatorisk. Men kong Sindae var ingen marionett under Myeongnim Dap-bu, i motsetning til kong Bojang og general Yeon Gaesomun. Ingen historiske tekster forteller at Myeongnim Dap-bu misbrukte sin makt eller var spesielt brutal eller voldelig. Med dette utgangspunkt mener historikere og forskere at Myeongnim Dap-bu var en patriot og en glemt helt.

## Se også
* Goguryeo
* Chadae av Goguryeo
* Sindae av Goguryeo

## Kilder
* *Samguk Sagi, Goguryeo Bon-Gi, Sindae-gi*
Sprint-NM på skøyter 2001

**Sprint-NM på skøyter 2001** ble avholdt 10. og 11. februar 2001 på Savalen kunstisbane, Savalen i Tynset.Teknisk arrangør var Savalen Sportsklubb.

Norgesmestere ble Linda Olsen, Geithus IL for damene og Pål Gravem, Eidsvold TF for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
Micaela Bastidas (distrikt)

**Micaela Bastidas** er et distrikt i provinsen Grau i regionen Apurímac i Peru. Distriktets nasjonale statistikkode er 030706 og hovedstaden er Ayrihuanca.

Distriktet ble opprettet den 20. desember 1957.

## Landsbyer i distriktet Micaela Bastidas

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Micaela Bastidas
Passova

***Passova*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 45–50 millimeter), ganske kraftige, svarte smygere. Hodet er mer eller mindre rødt eller oransje, og bakkropsspissen har en kvast av røde hår, ofte har også bakvingen røde bakhjørner. Kroppen og vingene er svarte med en mørk, blålig eller grønnlig glans, frynsene langs vingenes ytterkant er hvite.

## Levevis
Artene lever i skog der larvene utvikler seg på trær i slekten *[[Guarea]]* (mahognifamilien).

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Passova* Evans, 1951
***************** *[[Passova ganymedes]]* (Bell, 1931)
***************** *[[Passova gazera]]* (Hewitson, 1866)
***************** *[[Passova gellias]]* (Godman & Salvin, 1893)
***************** *[[Passova glacia]]* Evans, 1951
***************** *[[Passova greta]]* Evans, 1951
***************** *[[Passova nigrocephala]]* (Bell, 1934)
***************** *[[Passova passova]]* (Hewitson, 1866)
***************** *[[Passova polemon]]* (Hopffer, 1874)
***************** *[[Passova vilna]]* Evans, 1951

## Kilder
* Brower, A.V.Z. og Warren, A. (2007) *Passova* på *Tree of life* http://tolweb.org/Passova/
* Markku Savela's Lepidoptera and some other life forms: Sjekkliste over artene. Hentet 3.6. 2012.
* Butterflies of the Amazon - *Passova passova* http://www.learnaboutbutterflies.com/Amazon%20-%20Passova%20passova.htm

## Eksterne lenker
* 
* Butterflies of America - *Passova* spp. http://www.butterfliesofamerica.com/t/Passova_a.htm
Dimitris Khondrokoukis

**Dimitris Khondrokoukis** (gresk: Δημήτρης Χονδροκούκης; født 26. januar 1988 i Marousi) er en gresk høydehopper. Han ble verdensmester innendørs i 2012.

## Karriere
Som ungdom kom han på 12.-plass ved ungdoms-VM i friidrett 2005, med 2,04 meter. I 2006 deltok han ved junior-VM i friidrett i Beijing. Her hoppet han 2,19, og fikk sjetteplass. 

Ved junior-EM i friidrett 2007 kom han på 4.-plass, med samme høyde som Andriy Protsenko og Raul Spank, som fikk sølv og bronse. Like bra gikk det ikke ved U23-EM i friidrett 2009, der han endte på 12.-plass, med 2,14 meter. 

2011 startet med EM i friidrett innendørs 2011 i Paris i mars. Der kom han på 5.-plass med 2,29 meter, som var ny personlig rekord. I juni satte han ny personlig utendørøs, ved Lag-EM i friidrett 2011 (*First League*) i Izmir, med 2,32 meter. Han vant høydekonkurransen med dette hoppet. Ved VM i friidrett 2011 i Daegu tangerte han sin personlige rekord på 2,32, men dette holdt bare til femteplass. 

I februar 2012 vant han gull ved Balkanmesterskapet innendørs, med 2,26. I mars vant han gull ved VM i friidrett innendørs 2012 i Istanbul. Han hoppet 2,33, som var ny personlig rekord innendørs. I mai tangerte han sin personlige rekord utendørs (2,32) ved Diamond League-stevnet i Doha. 

Khondrokoukis var tatt ut til sommer-OL 2012, men trakk seg i juli etter å ha testet positivt på stanozolol ved en dopingtest.

## Referanser


## Eksterne lenker
*
Ranchera

**Ranchera** er en tradisjonell meksikansk musikksjanger. Den oppsto rundt den meksikanske revolusjonen på begynnelsen av 1900-tallet, og ble opprinnelig utført av en sanger med gitar. Den ble seinere sterkt forbunder med mariachigrupper som oppsto i Jalisco. Rancheramusikk ble gjort populær i hele Amerika særlig takka være de meksikanske filmene fra 1940- til 1970-tallet, hvor denne musikksjangeren var sentral. Den er i dag et viktig nasjonalsymbol for Mexico.

Blant de mest kjente rancheraartistene gjennom tidene er Antonio Aguilar, Flor Silvestre, Amalia Mendoza, Lucha Villa, Cuco Sánchez, Rocío Dúrcal, José Alfredo Jiménez, Lola Beltrán, Vicente Fernández, Pedro Infante, Jorge Negrete, og Javier Solís.
Mimardaris

***Mimardaris*** er en slekt av sommerfugler som hører til familien smygere (Hesperiidae).

## Utseende
Middelsstore, kontrastrikt fargede smygere, blant de mer fargerike representantene for denne familien. Kroppen er svart med gulaktige striper, vingene svarte med tre gulaktige til røde tverrbånd, på bakvingen dekker disse det meste av vingen.

## Utbredelse
Artene er utbredt i Sør-Amerika, langs den nordlige delen av Andesfjellene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Mimardaris* Mielke, 2002
***************** *[[Mimardaris aerata]]* (Godman & Salvin, 1879)
***************** *[[Mimardaris lomax]]* (Evans, 1951)
***************** *[[Mimardaris minthe]]* (Godman & Salvin, 1879)
***************** *[[Mimardaris montra]]* (Evans, 1951)
***************** *[[Mimardaris pityusa]]* (Hewitson, 1857)
***************** *[[Mimardaris porus]]* (Plötz, 1879)
***************** *[[Mimardaris sela]]* (Hewitson, 1866)

## Kilder
* Brower, A.V.Z. og Warren, A. (2007) *Mimardaris* på *Tree of life* http://tolweb.org/Mimardaris/
* Markku Savela's Lepidoptera and some other life forms: Sjekkliste over artene. Hentet 3.6. 2012.

## Eksterne lenker
* 
* Butterflies of America - *Mimardaris* spp. http://www.butterfliesofamerica.com/L/t/Mimardaris_a.htm 
* Bilde av ''Mimardaris aerata''
* Parque Nacional Sangay - *Mimardaris minthe* http://www.sangay.eu/ficha-principale.php?lang=en&ref=281
Onjo av Baekje

**Onjo av Baekje** (født ?, død 28) var grunnlegger av det koreanske kongedømmet Baekje. Samguk Sagi skriver at han grunnla landets kongefamilie og er alle Baekjekongers stamfar.

## Bakgrunn
Han ble oppdratt som tredje sønn av kong Dongmyeong (Jumong), som grunnla det nordlige koreanske kongedømmet Goguryeo i 37 f.Kr.. Han var yngere halvbror av Yuri som ble Goguryeos andre konge, og yngere bror av Biryu, som i enkelte kilder er beskrevet som Baekjes grunnlegger.

## Grunnleggelse
Dongmyeong hadde tre sønner, Yuri, Biryu og Onjo. Etter at Yuri, født av Dongmyeongs forrige kone i Dongbuyeo kom til Goguryeo for å bli tronarving, flyttet Biryu og Onjo sørover for å etablere sine egne kongedømer.

Ifølge *[[Samguk Yusa]]* grunnla Biryu kongedømmet Michuhol (hangul: 미추홀, hanja: 彌鄒忽) men det varte ikke lenge. Det hersker usikkerhet om hvor Michuhol lå, den har lenge blitt identifisert som Incheon, men nyere forskning tyder på at det kan være Asan i Sør-Chungcheong. Onjo grunnla sitt kongedømme i Wiryeseong og gav det navnet Sipje (십제, 十濟).

Biryus folk slo seg sammen med Sipje etter Biryus død og Onjo endret kongedømmets navn til **Baekje**. Deretter flyttet han hovedstaden sørover fra Habuk Wiryeseong fordi malgalene holdt til faretruende nær i nord, mens Nangnang lå vest. Begge hovedstedene ligger i eller nær dagens Seoul. I 3 f.Kr. og 8 f.Kr. angrep malgalstammer fra nord, begge gangene ledet Onjo hæren og slo invasjonene tilbake. I 5 f.Kr. flyttet Onjo hovedstaden til en mer defensiv plass sør for Hanelva og gav den navnet Hanam Wiryeseong. Han sendte en brudbringer til kongen av Mahan for å fortelle han om hva som hadde skjedd.

På denne tiden hadde Onjo planer om å erobre både Mahan og Jinhan. I år 7 forbrede han hæren på krig og angrep året etter. I all hemmelighet førte han hæren over grensa etter å ha satt ut rykte om at han skulle på jakt i skogen. Raskt ble alle Mahans festninger med to unntak erobret. De siste to overgav seg og innbyggerne fikk amnesti. Mahankongen begikk selvmord og etterlot Onjo et brev, der han ble bedt om å ta imot Mahans innbyggere med vennlighet og barmhjertighet. Onjo respekterte den avdøde kongens siste ønske.

Baekje hadde ekspandert vesentlig fra grunnleggelsen, og en sørget for å bygge festninger hele tiden. Freden hersket inntil år 16 da en tidligere Mahangeneral gjorde opprør. Onjo ledet en hær på 5&nbsp;000 soldater og slo ned opprøret. I år 22 invaderte Malgalstammer på ny, men ble også denne gangen slått tilbake.

## Arv
Onjo døde naturlig i år 28, etter å ha vært konge i 46 år. Han ble etterfulgt av hans eldste sønn Daru. Onjo la grunnlaget for et mektig kongedømme, som skulle vare de neste 632 årene og være ledet av 30 kommende monarker.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Daru av Baekje

**Daru av Baekje** (født ?, død 77) var 2. konge i det koreanske kongedømmet Baekje. Han var eldste sønn av Baekjes første monark, Onjo og ble tronarving i 10. Onjo levde lenge og satt som Baekjekonge i 46 år.

## Konge
Ifølge *[[Samguk Sagi]]* beordret han kultivasjon av jord i sør og forbød alkoholproduksjon i 38 på grunn av dårlige avlinger. Samme kilde forteller om flere militære trefninger med malgalene. Det er ikke klart hva dette viser til, det var Mohestammer som befant seg i Mandsjuria nordvest for det koreanske kongedømmet Goguryeo, langt fra Baekjes hovedstad, som trolig lå sør for dagens Seoul. Malgal refererer trolig verken til buyeofolket som grunnla Baekje eller Mahanstammene som ble kontrollert av Baekje. Trolig er referansen knyttet til en tidligere periode, som da kinesere angrep Baekje. Kampene viser at Baekje som en ny statsdannelse fremdeles utvidet sin kontroll i det sentrale av Koreahalvøya.

Kong Daru vant et slag mot malgalene i 30-31. Da malgalene på ny angrep nordgrensa i 55, bygde han Ugokslottet (우곡성, 牛谷城) i 56.

I 63 er det sagt at han sendte en emmisær til den rivaliserende koreanske staten Silla. I 64 angrep han Silla ved Jusanslottet, men ble slått tilbake ved Guyangslottet. I 66 angrep han Silla på ny og erobret Wasanslottet (와산성, 蛙山城). I en kort periode holdt han Jusan i 66 og 75 men Silla vant det tilbake.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  Korea Britannica
Aspåsen skole

**Aspåsen skole** i Bodø er bygget i 1966, opprinnelig for 1-6 trinn, hadde plass til ca 1000 elever. Bygget var meget moderne på sin tid, karakteristisk med høye vinduer som skulle gi god belysning bakfra og inn i klasserommene. Huset hadde også plass til gymsal/idrettshall/aula, og ble brukt slik i mange år. 1991 ble det foretatt en ombygging, slik at bygningen nå også rommer Bodø Kulturhus. I det kulturhuset ble også holdt konsert før, men nå har de flyttet kulturhuset.

## Eksterne lenker
*
Zhang Guowei (høydehopper)

**Zhang Guowei** (kinesisk: 張國偉 / 张国伟 Zhāng Guówěi, født 4. juni 1991 i Shandong) er en kinesisk høydehopper. Han fikk sølv ved asiamesterskapet innendørs i 2012.

## Karriere
Guowei fikk sølv ved juniorasiamesterskapet i friidrett 2010, med 2,23 meter, slått av Mutaz Essa Barshim. 

Ved Asiamesterskapet i friidrett 2011 i Kobe i Japan hoppet han 2,15 meter, og endte på 8.-plass, og ved VM i friidrett 2011 i Daegu satte han ny personlig rekord i kvalifiseringen, med 2,31 meter, men greide bare 2,25 i finalen, og endte på 10.-plass. 

I februar 2012 fikk han sølv ved Asiamesterskapet i friidrett innendørs 2012, igjen slått av Mutaz Essa Barshim. I mars kom han på fjerdeplass ved VM i friidrett innendørs 2012 i Istanbul. Han hoppet 2,31, som var ny kinesisk rekord innendørs. 

## Referanser


## Eksterne lenker
*
La Arrolladora Banda El Limón

**La Arrolladora Banda de Limón**, også kjent som **La Arrolladora**, er ei meksikansk musikkgruppe fra Sinaloa som spiller musikk innen sjangerne ranchera, ballade, corrido og cumbia. Gruppa oppsto i 1965, men fikk sitt nåværende navn i 1988. Den ga imidlertid ikke ut sitt første album før i 1997.

## Diskografi
### Studioalbum
**¡Más Arrolladora Que Nunca!* (1997)
**Corridos Arrolladores* (1997)
**Antes De Partir* (1998)
**Secretos De Mi Memoria* (1999)
**Es Cab... El Viejo* (2000)
**Simplemente Arrolladora* (2000)
**Pa' Adoloridos* (2001)
**Valió La Pena Equivocarme* (2001)
**Grandes Boleros Arrolladores* (2002)
**Más Allá De Mí* (2003)
**Se Me Acabó El Amor* (2003)
**Huele A Peligro* (2004)
**La Otra Cara De La Moneda* (2006)
**Y Que Quede Claro* (2007)
**Más Adelante* (2009)
**Todo Depende de Tí* (2010)
**Irreversible* (2012)
**Gracias Por Creer* (2013)
**Ojos En Blanco* (2015)

### Konsertalbum
**En Vivo Desde Culiacán Sinaloa* (2004)
**Para Ti Exclusivo Desde Arandas, Jalisco En Vivo* (2007)

### Samlealbum
**Éxitos Arrolladores' (2004)
**Los Súper Éxitos* (2006)
**Las Número 1* (2007)
**Lo Esencial de la Arrolladora Banda el Limón* (2009)
**Puros Corridos Chacalosos'' (2010)

## Eksterne lenker
* 
*